Suchinthana/ta-wikipedia huggingface dataset:
காமாரெட்டி மாவட்டம்

காமாரெட்டி மாவட்டம் (Kamareddy district),  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.தெலங்கானா மாநிலத்தின் வடக்கு பகுதியில் உள்ள நிசாமாபாத் மாவட்டத்தின் சில வருவாய் வட்டங்களைக் கொண்டு, அக்டோபர், 2016-இல் காமாரெட்டி மாவட்டம் புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் காமாரெட்டி நகரம் ஆகும். காமாரெட்டி நகரத்தில் முன்னூற்றுக்கும் மேற்பட்ட மருந்து தயாரிப்பு நிறுவனங்கள் உள்ளது.

புவியியல்
3,652 சதுர கிலோ மீட்டர் பரப்பளவு கொண்ட காமாரெட்டி மாவட்டத்தின் வடக்கில் நிசாமாபாத் மாவட்டம், கிழக்கில் ராஜன்னா சிர்சில்லா மாவட்டம், தென்கிழக்கில் சித்திபேட்டை மாவட்டம், தெற்கில் சங்கர்ரெட்டி மாவட்டம் மற்றும் மேடக் மாவட்டங்களும், மேற்கில் மகாராட்டிரத்தின்  நாந்தேட் மாவட்டம், தென்மேற்கில் கர்நாடகாவின் பீதர் மாவட்டமும் எல்லைகளாக உள்ளது.

மக்கள் தொகை
2011-ஆம் ஆண்டின் மக்கள் தொகை கணக்கெடுப்பின் படி, காமாரெட்டி மாவட்டத்தின் மொத்த மக்கள் தொகை 9,72,625 ஆகும். இம்மாவட்ட மக்கள் தெலுங்கு மற்றும் உருது மொழிகள் பேசுகின்றனர்.

மாவட்ட நிர்வாகம்  
காமாரெட்டி மாவட்டம், காமரெட்டி, பன்ஸ்வாடா மற்றும் எல்லரெட்டி என மூன்று வருவாய் கோட்டங்களையும், 22 வருவாய் வட்டங்களையும் கொண்டுள்ளது. இம்மாவட்டத்தின் முதல் மாவட்ட ஆட்சியர்  என். சத்தியநாராயனா ஆவார்.

இதனையும் காண்க
 தெலுங்கானா மாவட்டங்கள்

மேற்கோள்கள்

வெளி இணைப்புகள் 
காமாரெட்டி மாவட்ட இணையதளம்
காமாரெட்டி மாவட்ட வரைபடம்

தெலங்காணா மாவட்டங்கள்
ராஜன்னா சிர்சில்லா மாவட்டம்

ராசன்னா சிர்சில்லா மாவட்டம்  (Rajanna Sircilla district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும்.கரீம்நகர் மாவட்டத்தின் சில பகுதிகளைக் கொண்டு, இம்மாவட்டம் 11 அக்டோபர் 2016-இல் புதிதாக நிறுவப்பட்டது. இம்மாவட்டத்தின் தலைமையிடமான சிர்சில்லா நகரம் விசைத்தறிக்கூடங்கள் அதிகம் கொண்டது.

புவியியல் 
2019 சதுர கிலோ மீட்டர் பரப்பளவுள்ள  இம்மாவட்டத்தைச் சுற்றி கரீம்நகர் மாவட்டம், காமாரெட்டி மாவட்டம், மற்றும் சித்திபேட்டை மாவட்டங்கள் உள்ளது. கோதாவரி ஆற்றின் துணை ஆறான  மனேரு ஆறு  இம்மாவட்டத்தின் வழியாக பாய்கிறது.  .

மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, 2030.89 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 5,46,121 ஆகும். இம்மாவட்டத்தின் சராசரி எழுத்தறிவு 62.71% ஆகவும், பாலின விகிதம் 1000 ஆண்களுக்கு, 1014 வீதம் உள்ளனர். இம்மாவட்டத்தின் வாகனப் பதிவு எண் TS–23 ஆகும்.

அரசியல்
இம்மாவட்டம், சிர்சில்லா, வெமுலவாடா, சோப்பதண்டி மற்றும் மனகொண்டூர் என நான்கு சட்டமன்றத் தொகுதிகளைக் கொண்டுள்ளது. இம்மாவட்டம்  கரீம்நகர் மக்களவைத் தொகுதியில் உள்ளது.

மாவட்ட நிர்வாகம் 
இம்மாவட்டம் சிர்சில்லா எனும் ஒரு வருவாய் கோட்டமும், 13 வருவாய் வட்டங்களையும் கொண்டது. இம்மாவட்டத்தின் முதலாவது மாவட்ட ஆட்சியர் டி. கிருட்டிண பாசுகர் ஆவார்.

மாவட்டத்தின் பிற தகவல்கள்
இம்மாவட்டத்தின் வெமுலவாடா நகரத்தில் பண்டைய கோயிலான இராசராசசுவரி கோயில் அமைந்துள்ளது. வெமுலவாடா அருகே நம்பள்ளி எனுமிடத்தில் இலக்குமி நரசிம்மர் கோயில் உள்ளது.

கி பி 750 - 973 காலத்தில் ஆண்ட வெமுலவாடா சாளுக்கியர்களின் பாறை கல்வெட்டுகள் வெமுலவாடா பகுதியில் கண்டெடுக்கப்பட்டுள்ளது.

இதனையும் காண்க 
 தெலுங்கானா மாவட்டங்கள்

மேற்கோள்கள்

வெளி இணைப்புகள் 
அதிகாரப்பூர்வ மாவட்ட இணையதளம் 

தெலங்காணா மாவட்டங்கள்
மெட்சல்-மல்கஜ்கிரி மாவட்டம்

மெட்சல்-மல்கஜ்கிரி மாவட்டம் (Medchal−Malkajgiri District), இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும். ரங்கா ரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் புதிதாக துவக்கப்பட்டது. இம்மாவட்டத்தின் நிர்வாகத் தலைமையிடம்  மெட்சல்  நகரம் ஆகும்.

இம்மாவட்டத்தின் வாகன குறியீடு எண் TS–08 ஆகும்.

அமைவிடம்
இம்மாவட்டத்தின் வடக்கில் மேடக் மாவட்டம், வடகிழக்கில்  சித்திபேட்டை மாவட்டம்,  கிழக்கில்  யதாத்ரி புவனகிரி மாவட்டம், தென்கிழக்கில்  ரங்காரெட்டி மாவட்டம்,  தெற்கில்  ஐதராபாத் மாவட்டம், தென்மேற்கிலும் ரங்காரெட்டி மாவட்டம், வடமேற்கில் சங்கர்ரெட்டி மாவட்டம்  எல்லைகளாக உள்ளது.

மக்கள் தொகை
5,005.98 சதுர கிலோ மீட்டர் பரப்பளவு கொண்ட மெட்சல்-மல்கஜ்கிரி மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 25,42,203  ஆகும். 
இம்மாவட்டம், தெலங்கானா மாநிலத்தில், ஐதராபாத் மாவட்டத்திற்கு அடுத்த இரண்டாவது அதிக மக்கள் தொகை கொண்ட மாவட்டமாகும்.

மாவட்ட நிர்வாகம்  
இம்மாவட்டம் கீசரா மற்றும் மல்கஜ்கிரி என இரண்டு வருவாய் கோட்டங்களையும், 14 வருவாய் வட்டங்களயும் கொண்டுள்ளது. புதிதாக துவக்கப்பட்ட இம்மாவட்டத்தின் முதலாவது மாவட்ட ஆட்சியர் எம். வி. ரெட்டி ஆவார்.

வருவாய் வட்டங்கள்/மண்டல்கள்
மெட்சல்-மல்கஜ்கிரி மாவட்டத்தின் 14 மண்டல்களின் விவரம்:

இதனையும் காண்க 
 தெலுங்கானா மாவட்டங்கள்
 ஷமிர்பேட்டை

மேற்கோளகள்

வெளி இணைப்புகள்
 மாவட்ட இணையதளம் 
தெலங்கானாவில் புதிதாக 21 மாவட்டங்கள் உதயம் 

தெலங்காணா மாவட்டங்கள்
கேசி அஃப்லெக்

கேசி அஃப்லெக் (Casey Affleck, பிறப்பு: ஆகத்து 12, 1975) என்பவர் ஐக்கிய அமெரிக்காவைச் சேர்ந்த ஒரு திரைப்பட நடிகரும் இயக்குநரும் ஆவார்.  இவர் "மான்செஸ்டர் பை த சீ" (2016) என்ற திரைப்படத்தின் முன்னணி கதாபாத்திரத்தில் நடித்தமைக்காக ஆஸ்கர் விருது வென்றவர்.  இவர் ஆஸ்கர் விருது வென்ற இயக்குநரும் நடிகருமான பென் அஃப்லெக்கின் சகோதரர் ஆவார்.  கேசி அஃப்லெக்கின் குறிப்பிடத்தக்க திரைப்படங்கள்: "கான் பேபி கான்", "குட் வில் ஹண்டிங்", ஸ்டீவன் சோடர்பெர்கின் ஓசன்ஸ் தொடர் திரைப்படங்கள்.

மேற்கோள்கள் 

அமெரிக்க ஆண் திரைப்பட நடிகர்கள்
வாழும் நபர்கள்
1975 பிறப்புகள்
அமெரிக்கத் திரைப்படத் தயாரிப்பாளர்கள்
ஆங்கில அமெரிக்கர்கள்
சிறந்த நடிகருக்கான அகாதமி விருதை வென்றவர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அதீனா மீன் கழுகு

அதீனா மீன் கழுகு (Pallas's fish eagle)  இந்தியத் துணைக்கண்டம் காடுகளில் காணப்படும் இவை உயிர்வேட்டைப் பறவைகளில் கடல் கழுகு (Sea eagle) இனம் ஆகும். நீர் நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கிறது. மேலும் இவை நடு ஆசியா, காசுப்பியன் கடல், பகுதியில் காணப்படும் நாடுகள், மஞ்சள் கடல், நாடுகள், கசக்கஸ்தான், மங்கோலியா, வட இந்தியாவின் இமயமலைப் பகுதி போன்ற இடங்களில் காணப்படுகின்றன. இவை அதிகமாக பாரசீக வளைகுடா பகுதிகளுக்கு இடப்பெயற்சி செய்கின்றன.

மேலும் இமயமலை, தென்கிழக்காசியா, இந்தியாவின் மாநிலங்களான  குசராத்து, தமிழ்நாடிப்பகுதியான காவிரி வடி நிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன.

மேற்கோள்கள்

 

 Cited texts

வெளி இணைப்புகள்  
 ARKive: Images and movies 
 BirdLife Species Factsheet 
 H. leucoryphus range map  (very large and slow to load)

கழுகுகள்
இந்தியப் பறவைகள்
ஆசியக் கொன்றுண்ணிப் பறவைகள்
வங்காளதேசப் பறவைகள்
மியான்மர் பறவைகள்
விகராபாத் மாவட்டம்

விகராபாத் மாவட்டம்  (Vikarabad district)  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம்  விகாராபாத்  நகரத்தில் உள்ளது.

ரங்காரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் நிறுவப்பட்டது.

மாவட்ட எல்லைகள்
விகாராபாத் மாவட்டம், சங்கர்ரெட்டி மாவட்டம், ரங்காரெட்டி மாவட்டம், மகபூப்நகர் மாவட்டம் மற்றும் கர்நாடகா மாநிலத்துடன் எல்லைகளை பகிர்ந்து கொள்கிறது.

மக்கள் தொகையியல்
விகாராபாத் மாவட்டம் 3,386 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள் தொகை 8,91,405 ஆகும். இம்மாவட்டத்தில் தெலுங்கு மற்றும் உருது மொழிகள் பெருமளவில் பேசப்படுகிறது. இம்மாவட்டம் நான்கு தெலுங்கானா  சட்டமன்றத் தொகுதிகளைக் கொண்டுள்ளது. இம்மாவட்ட வாகனத் தகடு எண் TS–34 ஆகும்.

மாவட்ட நிர்வாகம்
விகராபாத் மாவட்டம் தண்டூர் மற்றும் விகாராபாத் என இரண்டு வருவாய் கோட்டங்களையும் 18 மண்டல்களையும் கொண்டுள்ளது.
புதிதாக நிறுவப்பட்ட இம்மாவட்டத்தின் முதல மாவட்ட ஆட்சித்தலைவர் டி. திவ்யா ஆவார்.

மண்டல்கள்
விகாராபாத் மாவட்டத்தின் இரண்டு வருவாய் கோட்டங்களில் உள்ள 18 மண்டல்கள்:

இதனையும் காண்க
 தெலுங்கானா மாவட்டங்கள்

மேற்கோள்கள்

வெளி இணைப்புகள் 
விகாராபாத் மாவட்ட இணையதளம்
தெலங்கானாவில் புதிதாக 21 மாவட்டங்கள் உதயம் 

தெலங்காணா மாவட்டங்கள்
எம வாகனம்

எம வாகனம் என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். எமன் மரணத்தின் அதிபதியாக உள்ளார். அதனால் திருவாஞ்சியம் வாஞ்சிநாதசுவாமி கோயிலில் மரண பயம்கொண்ட பக்தர்கள் சிவபெருமானை வணங்கினால் மரணபயம் நீங்கும் என்பது ஐதீகமாகும். இதனைக் குறிப்பதற்காக இத்தலத்தில் எம வாகனத்தில் சிவபெருமான் மாசி மாதம் பரணி நட்சத்திரத்தில் ஊர்வலம் செல்கிறார்.

இவ்வாறு எம வாகனத்தில் சிவபெருமான் ஊர்வலம் வருதலை எம வாகன சேவை என்று அழைக்கின்றனர்.

வாகன அமைப்பு
எம வாகனம் என்பது அகன்ற கண்களும், பெரிய மீசை கொண்டும், இடக்காலை மண்டியிட்டு, வலக்காலை தாங்கியபடியும் அமைக்கப்பட்டுள்ளது. கைகளில் பாசக்கயிற்றையும், சிறிய சூலத்தை ஏந்தியவாறும் உள்ளது. மரத்தால் செய்யப்பட்ட வாகனம் வெள்ளித் தகடுகளால் மூடப்பட்டுள்ளது.

இவற்றையும் காண்க

 கண்ட பேரண்ட பட்சி வாகனம்
 தாரகாசுர வாகனம்
 பரங்கி நாற்காலி வாகனம்
 புருசா மிருக வாகனம்

ஆதாரங்கள்

வெளி இணைப்புகள்
 திருவிழாக்களின் தத்துவம் - கே. சுவர்ணா - நக்கீரன் - 01-05-14

சிவ வாகனங்கள்
இந்து சமய கோயில் வாகனங்கள்
வாழ்க்கைப் படகு

வாழ்க்கைப் படகு (Vaazhkai Padagu) 1965ஆம் ஆண்டு மார்ச்சு மாதம் 26 ஆம் தேதியன்று வெளியான ஒரு தமிழ்த் திரைப்படமாகும். எஸ். எஸ். வாசனின் ஜெமினி ஸ்டுடியோஸ் தயாரித்த இத்திரைப்படத்தை சி. சீனிவாசன் இயக்கியிருந்தார். வேப்பத்தூர் கிட்டு எழுத்தில் உருவான இப்படத்திற்கு விஸ்வநாதன்-ராமமூர்த்தி இசையமைத்திருந்தனர். ஜெமினி கணேசன், தேவிகா முக்கிய வேடங்களிலும் ஆர். முத்துராமன், எஸ். வி. ரங்காராவ், கே. பாலாஜி, ஆர். வி. மனோகர், எம். வி. ராஜம்மா இதர துணை வேடங்களிலும் நடித்திருந்தனர். இப்படமானது 1964ஆவது ஆண்டில் வெளியானசிந்தகி இந்தித் திரைப்படத்தின் மறுஆக்கமாகும்.

கதைச்சுருக்கம்

நடிகர்கள் 
 ஜெமினி கணேசன் - இராசன்
 தேவிகா - சீதா
 ஆர். முத்துராமன் - கோபால்
 எஸ். வி. ரங்காராவ் 
 எம். வி. ராஜம்மா
 கே. பாலாஜி - கண்ணபிரான்
 ஆர். எஸ். மனோகர்
 நாகேஷ்
 டி. எஸ். பாலையா
 எஸ். ராமாராவ் 
 புசுபவள்ளி
 எஸ். என். லட்சுமி
 பி. டி. சம்பந்தம்
 கீதா இலட்சுமி
 பேபி பரிதா
 கீதாஞ்சலி

பாடல்கள் 

விசுவநாதன் இராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார்.

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
முத்துராமன் நடித்த திரைப்படங்கள்
தேவிகா நடித்த திரைப்படங்கள்
நாகேஷ் நடித்த திரைப்படங்கள்
டி. எஸ். பாலையா நடித்த திரைப்படங்கள்
சுயம்புலிங்கம்

சுயம்புலிங்கம் என்பது மனிதர்களால் செய்யப்படாமல் இயற்கையாகத் தானே தோன்றிய இலிங்கம் என வகைப் படுத்துகின்றனர். உலகத்திலேயே அதிகமான சுயம்புலிங்கங்கள் இந்தியாவில் உள்ளன. அவற்றில் தமிழ்நாட்டில் மட்டும் 44,000 சுயம்புலிங்கங்கள் உள்ளதாக அறியப்படுகிறது.

பண்டைக்காலத்தில் மரமாக இருந்து பிரளயகாலத்தில் மண்ணுக்குள் புதைந்து படிமம் ஆகி, மரமானது கல்மரம் ஆகிவிடுகிறது.  இவ்வாறான கல்மரங்கள் லிங்கவடிவில் இருப்பதைச் சுயம்புலிங்கம் என்கின்றனர். மதுரையில் உள்ள கடம்பமரத்தின் படிமம் ஆகும். மதுரைக்கு அருகே உள்ள திருப்பூவணத்தில் பாரிசாதமரத்தின் பூவினுடைய காம்புப் பகுதி படிமம் ஆகிச் சிவலிங்கமாக உள்ளது என்கிறது திருப்பூவணம் புராணம்.

விண்ணிலிருந்து இறங்கிய கல் ஒன்று படிமம் ஆகிக் காசியில் சுயம்பு லிங்கமாக உள்ளது.  கும்பகோணத்தில் அமிர்தக்குடம் இலிங்கமாக உள்ளதாகப் புராணம் குறிப்பிடுகிறது.

மேற்கோள்கள் 

இந்து மெய்யியல் கருத்துருக்கள்
இந்து சமய வழிபாட்டுப் பொருட்கள்
சிவ உருவத்திருமேனிகள்
உலகக் காட்டுயிர் நாள்

உலகக் காட்டுயிர் நாள் (World Wildlife Day) அருகிவரும் காட்டு விலங்குகள் மற்றும், தாவரயினங்கள் பற்றிய விழிப்புணர்வு ஏற்படுத்தும் நோக்கமாக, ஒவ்வொரு ஆண்டும், மார்ச் 3 இல் உலகம் முழுவதும் அனுசரிக்கப்படுகிறது. 2013, டிசம்பர் 20 அன்று, ஐக்கிய நாடுகள் பொதுச் சபையின் (UNGA) 68 ஆவது அமர்வில் “காட்டு விலங்குகள், மற்றும் தாவரங்கள் அருகிவரும் உயிரினங்களின் சர்வதேச வர்த்தக சாசனம்” (CITES) மூலம் இந்நாளை உலகக் காட்டுயிர் நாளாக தாய்லாந்தினால் முன்மொழியப்பட்டு ஏற்றுக் கொள்ளப்பட்டது.

இம்முயற்சியில் சர்வதேச கவனத்தை ஈர்க்கும் பொருட்டு திரைப்பட விழா, விழிப்புணர்வு கருதரங்கங்களை ஐ. நா நடத்திவருகிறது.

கருப்பொருள் 
2018: "பெரும் பூனைகள்: அச்சுறுத்தலில் இரைக்கொல்லிகள்"
2017: "இளம் குரல்களைக் கேளுங்கள்".
2016: "காட்டுயிர்களின் எதிர்காலம் எங்கள் கைகளில்"
2015: "காட்டுயிர் குற்றம் பற்றி தீவிரம் பெற இதுவே நேரம்".

இவற்றையும் காண்க 
 உலக விலங்கு நாள்

சான்றுகள் 

மார்ச் சிறப்பு நாட்கள்
ஐக்கிய நாடுகளின் சிறப்பு நாட்கள்
காட்டுயிர்
கெட்டிச்செவியூர் மாரியம்மன் கோயில்

மாரியம்மன் கோயில் என்பது தமிழ்நாட்டில் ஈரோடு மாவட்டம், கெட்டிச்செவியூர் என்னும் ஊரில் அமைந்துள்ள ஓர் அம்மன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.

மேற்கோள்கள் 

ஈரோடு மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
தமிழ்நாட்டிலுள்ள மாரியம்மன் கோயில்கள்
குற்றம் 23

குற்றம் 23  () என்பது  2017 ஆண்டைய ஒரு தமிழ் குற்றவியல் சாகசத் திரைப்படமாகும். இப்படத்தை அறிவழகன். இயக்கியுள்ளார். இப்படத்தில் அருண் விஜய் மஹிமா நம்பியார் ஆகியோர் முதன்மைப் பாத்திரங்களை ஏற்று நடித்துள்ளனர். மேலும்,  வம்சி கிருஷ்ணா, அரவிந்த் ஆகாஷ், தம்பி ராமையா ஆகியோரும் நடித்துள்ளனர். இப்படத்தை அருண் விஜய் மற்றும் இந்திர் குமார் ஆகியோர் இணைந்து தயாரித்துள்ளனர். படத்திற்கு  விஷால் சந்திரசேகர் இசையமைத்துள்ளார். இப்படம் 2017 மார்ச் 3 அன்று வெளியானது.

நடிகர்கள் 
 அருண் விஜய் - வெற்றிமாறன் ஐபிஎஸ் 
 மஹிமா நம்பியார் -தென்றல்
 தம்பி ராமையா -திருப்பதி 
 அரவிந்த் ஆகாஷ்
 வம்சி கிருஷ்ணா -ஜான் மேத்யு 
 அமித் பார்கவ் -அரவிந்த் 
 அபிநயா -ஸ்ரீ அபிநயா 
 கல்யாணி நடராஜன் -துளசி 
 சுஜா வருணி - ஜான் மேத்யுவின் மனைவி
 மிஷா கோசல் - ஜெசிகா 
 விஜயகுமார் - ஆணையாளர்

கதைச் சுருக்கம் 
செயற்கைக் கருத்தரிப்புக்குப் பின்னால் நடக்கும் முறைகேடுகளை மையமாகக் கொண்ட குற்றவியல் கதை இது.
பாவ மன்னிப்பு அளிக்கும் பாதிரியார் ஒருவர் மர்மமான முறையில் தேவாலயத்தில் இறக்கிறார். அதே நேரத்தில் பாவமன்னிப்பு கேட்டு அங்கே வரும் ஒரு பெண்ணும் காணாமல் போகிறார். இந்த இரு சம்பவங்களுக்கும் இடையில் தொடர்பு இருக்கிறது என்ற நோக்கில் உதவி ஆணையர் வெற்றிமாறன் (அருண் விஜய்) விசாரணையில் இறங்குகிறார். சம்பவம் நடக்கும்போது தேவாலயத்துக்குச் சென்ற தென்றல் (மஹிமா) முதலான சிலர் கூறும் தகவல்களை வைத்துக்கொண்டு விசாரணையை முன்னெடுக்கிறார். கருவுற்ற பெண்கள் சிலர் அடுத்தடுத்து தற்கொலை செய்துகொள்வது இந்த வழக்கை மேலும் சிக்கலாக்குகிறது. இந்தச் சம்பவங்களுக்குப் பின்னால் இருக்கும் மர்மம் என்ன என்பதுதான் இத்திரைப்படத்தின் மீதிக் கதை.

மேற்கோள்கள் 

இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
விஜயகுமார் நடித்த திரைப்படங்கள்
தம்பி ராமையா நடித்த திரைப்படங்கள்
அருண் விஜய் நடித்த திரைப்படங்கள்
குதிரை வாகனம்

குதிரைவாகனம் என்பது இந்து சமயப் புராணங்களின்படி சாஸ்தா, கல்கி, சூரியன், சந்திரன் ஆகியோரின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக குதிரைவாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் குதிரைவாகன உற்சவமும் ஒன்று.

இவ்வாறு குதிரைவாகனத்தில் கடவுளர் ஊர்வலம் வருதலை குதிரைவாகன சேவை என்று அழைக்கின்றனர்.

வாகன அமைப்பு
குதிரை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. குதிரைக்கு இறக்கைகள் உள்ளது போல வடிவமைக்கப்பட்டு, அது பாய்ந்து செல்வது போன்ற தோற்றத்தில் உள்ளது. குதிரை வாகனத்தின் மீது உற்சவரை அமர்த்த ஏதுவாக இரும்பால் தாங்கு பலகைகள் கூடுதலாக அமைக்கப்படுகின்றன.

இவற்றையும் காண்க

 கண்ட பேரண்ட பட்சி வாகனம்
 தாரகாசுர வாகனம்
 அதிகார நந்தி வாகனம்
 புருசா மிருக வாகனம்

ஆதாரங்கள்

வெளி இணைப்புகள்
 திருவிழாக்களின் தத்துவம் - கே. சுவர்ணா - நக்கீரன் - 01-05-14

இந்து சமய கோயில் வாகனங்கள்
சிலைகள்
கியார்கிய் ஏ.கிராசின்சுகி

கியார்கிய் ஏ. கிராசின்சுகி (Georgij A. Krasinsky) (பிப்ரவரி 19, 1939; இலெனின்கிராது, சோவியத் ஒன்றியம்) – மார்ச்சு 17, 2011) ஓர் உருசிய வானியலாலர் ஆவார். இவர் புனித் பீட்டர்சுபர்கில் உள்ள உருசிய அறிவியல் கல்விக்கழகம் சார்ந்த பயன்முறை வானியல் நிறுவனத்தில் முனைவாகச் செய்ல்பட்டார். இவர் கோளியக்கம் பற்றியும் வான்நாட்காட்டி பற்றியும் செய்த ஆராய்ச்சிக்காகப் பெயர்பெற்றவர்.

இவர் 2003 முதல் 2006 வரையில் பன்னாட்டு வானியல் ஒன்றியத்தின் ஆணையம் 4-DI எனும் வான்நாட்காட்டிப் பிரிவின் தலைவராக இருந்தார்.

குறுங்கோள்  5714 கிராசின்சுகி இவரது நினைவாகப் பெயர் இடப்பட்டுள்ளது.

மேற்கோள்கள்

 G. A. Krasinsky and V.A. Brumberg, Secular Increase of Astronomical Unit from Analysis of the Major Planet Motions, and its Interpretation  Celestial Mechanics and Dynamical Astronomy 90: 267–288, (2004) .
 G. A. Krasinsky et al Hidden Mass in the Asteroid Belt. — Icarus, Vol. 158, p. 98 (2002).

உருசிய வானியலாளர்கள்
சோவியத் வானியலாளர்கள்
1939 பிறப்புகள்
2011 இறப்புகள்
அலெக்சாந்தர் குர்சுட்டைன்

அலெக்சாந்தர் அரோனவிச் குர்சுட்டைன் (Alexander A. Gurshtein, ; 21 பெப்ரவரி 1937 – 3 ஏப்ரல் 2020) ஓர் உருசிய வானியலாளரும் அறிவியல் வரலாற்றாசிரியரும் ஆவார்.

இவர் தன் இளவல் பட்டத்தை மாஸ்கோவில் உள்ள சுடெர்ன்பர்கு அரசு வானியல் நிறுவனத்தில் 1966 இல் பெற்றார். தன்முனைவர் பட்டத்தைப் புனித பீட்டர்சுபர்கில் உள்ள புல்கொவோ வான்காணகத்தில் இயற்பியலிலும் கணிதவியலிலும் 1980 இல் பெற்றார்.

இவர் உருசியாவில் விண்வெளித் திட்டங்களில் வானியலாளராக முனைவாகச் செயல்பட்டார். இவர் உருசியக் கல்வி அமைச்சகம் சார்ந்த பல தொழில்முறை நிறுவனங்களில் குறிப்பாக, வானியல் கல்வி மன்ரத் தலைவராகவும் அறிவியல் தொழில்நுட்ப வரலாற்று நிறுவன இணை இயக்குநராகவும் பனிபுரிந்துள்ளார். இவர் உருசிய அறிவியல் கல்விக்கழகம் வெளியிடும் அறிவியல் வரலாற்று ஆண்டிதழின் முதன்மை ஆசிரியராக விளங்கினார். மேலும் அதன் கல்வியியல் இதழாகிய இயற்கை எனும் திங்கள் இதழின் இணை முதன்மை ஆசிரியரும் ஆவார்.  இவர் கோளியலில் பல நூல்களையும் ஆய்வுக் கட்டுரைகளையும் எழுதியுள்ளார். இவர் ஐந்து பதிவுரிமங்கள் பெற்றுள்ளார். மேலும் பல பன்னாட்டு பேரவைகளில் கலந்துகொண்டு பங்களிப்புகள் செய்துள்ளார்.

இவர் 1995 இல் உருசியக் கல்விக்கழகத்தில் இருந்து விலகி, கொலராடோ கிரேண்டு ஜங்சனில் உள்ள மெசா அரசு கல்லூரியின் வானியல், அறிவியல் வரலாற்றுத் துறையின் வருகைப் பேராசிரியர் ஆனார். அண்மையி இவர் விண்மீன்குழுக்களின் வரலாறு குறித்தும் ஓரைமண்டல வரலாறு குறித்தும் பல ஆய்வுகளை அமெரிக்க அறிவியலாளர் இதழிலும் வானமும் தொலைநோக்கியு இதழிலும் பிற தொழில்முறை இதழ்களிலும் எழுதிவருகிறார்.

வெளி இணைப்புகள் 
"Did the pre-Indo-Europeans influence the formation of the Western Zodiac?" (abstract)
"Gurshtein's gradualist concept of constellation origins and zodiacal development" 
 Гурштейн, А. А. Московский астроном на заре космического века : автобиогр. заметки / А. А. Гурштейн. - М.: НЦССХ им. А. Н. Бакулева РАМН, 2012. - 675 с. " 
 Gurshtein, A.A.,Did the Pre-Indo-Europeans Influence the Formation of the Western Zodiac?Journal of Indo-European Studies. Volume 33, Number 1 & 2, Spring/Summer 2005.

உருசிய வானியலாளர்கள்
1937 பிறப்புகள்
2020 இறப்புகள்
சோவியத் வானியலாளர்கள்
யூதர்கள்
கோள் அறிவியலாளர்கள்
கருங்கொண்டை முக்குளிப்பான்

கருங்கொண்டை முக்குளிப்பான் அல்லது கருங்கொண்டை பெரிய முக்குளிப்பான் ஒரு நீர்ப்பறவை. இது இனப்பெருக்கக்காலத்தில் தான் சேரவிருக்கும் இணையுடன் புரியும் காதல் நடனம் புகழ்பெற்றது. இப்பறவையின் அறிவியற்பெயர் பொடிசெப்சு கிறித்தாத்தசு (Podiceps cristatus). இலத்தீனில் cristatus எனில் கொண்டையுடையது என்று பொருள். Podiceps என்பது கால்கள் உடலின் பின்பகுதிப் பக்கத்தில் உள்ளதைக் குறிக்கின்றது.   இது முக்குளிப்பான் (grebe) குடும்பத்தைச் சேர்ந்த ஒரு பறவை.

விளக்கம் 
கருங்கொண்டை முக்குளிப்பான் முக்குளிப்பான் வகைப் பறவைகளைலேயே பெரிய உடல் கொண்டவொன்று, ஆகவே இதனைப் கருங்கொண்டைப் பெரிய முக்குளிப்பான் என்றும் சொல்லலாம். இது  பழைய உலகம் எனக்கூறப்படும் ஆப்பிரிக்க, ஐரோப்பிய ஆசிய நிலப்பகுதியிலும், அமெரிக்காவிலும் காணப்படுகின்றது. இதன் உடல் அளவு   நீளமும்  இறக்கை விரிப்பளவும், எடை  . யும் கொண்டது. மிகச்சிறந்த நீஞ்சுதிறனும், நீருள் பாய்ந்து மீன் முதலான இரையைத் தொடரும் வலிமையும் கொண்டது. நீருள் மூழ்கி எழுவதால் இதற்கும் இதைப்போன்ற பறவைகளுக்கும் முக்குளிப்பான் என்று பெயர். கோடைக்காலத்தில் இதன்  கழுத்தும் தலையும் அளிக்கும் தோற்றத்தால் எளிதாக அடையாளம் காணக்கூடியதாக இருக்கும். குளிர்காலத்தில் மற்ற முக்குளிப்பான்களைக் காட்டிலும் வெண்மையாக விருக்கும், குறிப்பாக கண்ணுக்கு மேல். அலகும் இளஞ்சிவப்பு நிறத்தில் இருக்கும்.

இப்பறவையின் குஞ்சுகளை எளிதாக அடையாளங்காணலாம், ஏனெனில் இவற்றின் தலை கறுப்பும் வெள்ளையுமாக வரிவரியாக இருக்கும். வளர்ந்த பறவையான பின்பு இவை மறைந்துவிடுகின்றன.

வாழிடப் பரவல் 

கருங்கொண்டைப் பெரிய முக்குளிப்பான்கள் நன்னீர் ஏரியருகே செடிகொடிகள் இருக்குமிடத்தில் முட்டையிட்டு இனப்பெருக்கம் செய்கின்றன. இவ்வினத்தின் ஒரு சிற்றினம் (P. c. cristatus) ஐரோப்பாவிலும் ஆசியாவிலும் காணப்படுகின்றன. இவை குளிர்காலத்தில் இடம்பெயர்வன. ஆனால் ஆப்பிரிக்கச் சிற்றினமான P. c. infuscatus என்னும் பறவையும் ஆத்திரேலாசியச் சிற்றினமான P. c. australis என்பதும் இடம்பெயர்வதில்லை.

நடத்தை 
இந்தக் கருங்கொண்டைப் பெரிய முக்குளிப்பான்கள் இனப்பெருக்கக் காலத்தில் மிகவும் ஏற்பாடாக காதல்நடம் புரிகின்றன. மற்ற முக்குளிப்பான்களைப் போலவே இவை நீரின் அருகே கூடுகட்டி வாழ்கின்றன. இப்பறவையின் கால்கள் இவற்றின் உடலின் பின்புறத்தே அமைந்துள்ளதால் அதிக தொலைவு நிலத்தில் நடக்கவியலாது. பெரும்பாலும் இரண்டு முட்டைகள் இடுகின்றன, இதன் பார்ப்புகள் (குஞ்சுகள்) பிறக்கும்பொழுது புசுபுசுவென்று பூப்பந்துபோல இருக்கும். பார்ப்புகளை தங்கள் முதுகின்மேல் ஏற்றிக்கொண்டு இப்பறவைகள் நீரில் நீஞ்சிச் செல்லும். தாய்ப்பறவையும் தந்தைப் பறவையும் தங்களுக்குப் பிடித்த குஞ்சுகளுக்கு மட்டும் முக்குளித்தல் முதலான நீரில் உலவும் திறன்களைக் கற்றுத்தரும்.

படக்காட்சி

References 

ஆப்பிரிக்கப் பறவைகள்
முக்குளிப்பான்கள்
ஐரோவாசியப் பறவைகள்
தெலங்காணா சட்டப் பேரவை

தெலங்காணா சட்டப் பேரவை (Telangana Legislative Assembly) என்பது இந்திய மாநிலமான தெலங்காணாவில் சட்டவாக்கத்துக்கான கீழவையாகும். இந்தப் பேரவையில் மொத்தம் 119 உறுப்பினர்களை பொது வாக்குரிமை அடிப்படையில் மக்கள் தேர்ந்தெடுக்கின்றனர். இந்த மன்றத்தின் தற்போதைய சபாநாயகராக போச்சாராம் ஸ்ரீனிவாஸ் ரெட்டி உள்ளார்,இந்தியத் தேர்தல் ஆணையம் நடத்தும் சட்டமன்றத் தேர்தலில், ஒவ்வொரு தேர்தல் தொகுதியிலும் அதிக வாக்குகள் பெற்றவர் வெற்றியாளராக அறிவிக்கப்பட்டு, அந்த தொகுதிக்கான சட்டமன்ற உறுப்பினராவார். ஒவ்வொரு உறுப்பினர்க்கும் ஐந்தாண்டு காலம் பதவி நீடிக்கும். உறுப்பினர் இறந்தாலோ, பதவி விலகினாலோ, குற்றச் சுமத்தப்பட்டு பதவியில் இருந்து நீக்கப்பட்டாலோ, அவர் தேர்ந்தெடுக்கப்பட்ட தொகுதியில் மறுதேர்தல் நடத்தப்படும். அதிக உறுப்பினர்களை பெற்ற கட்சி, ஆளுங்கட்சியாகிறது.

மேற்கோள்கள் 

 
தெலங்காணா
இந்தியாவில் உள்ள மாநில கீழவைகள்
சட்டப் பேரவை
பீகார் தொடருந்து விபத்து

பீஹார் ரயில் பேரழிவு என்பது 1981 ஜூன் 6 அன்று இந்தியாவில் நடந்த தொடருந்து விபத்தை குறிக்கும் சம்பவம் ஆகும். மான்சி மற்றும் சகார்சா இடையே 800க்கும் மேற்பட்ட பயணிகளை சுமந்து சென்றபொழுது பாக்மதி ஆற்றுப்பாலத்தை கடந்தபொழுது தடம்புரண்டு நதியில் முழ்கியது.

ஐந்து நாட்களுக்கு பின்னர், 200 க்கும் மேற்பட்ட உடல்கள் மட்டும் மீட்கப்பட்டன, நூற்றுக்கணக்கான உடல்கள் இன்னும் கண்டறியப்படவில்லை. மதிப்பீட்டளவிள் மொத்த மரணங்களின் எண்ணிக்கை 500 முதல் 800 வரை இருக்கும் என்று அஞ்சப்படுகிறது. இந்த விபத்து மோசமான ரயில் விபத்தாக பதிவுசெய்யப்பட்டுள்ளது.

விபத்துக்காண காரணம் கேள்விக்குறியாக உள்ளது, மேலும் காரணங்கள் நன்கு ஆவணப்படுத்தப்படவில்லை எனினும் பல உத்தேசமாக பல காரணங்கள் கூறப்படுகின்றன:
 சூறாவளி 
 திடீர் வெள்ளப்பெருக்கு 
கட்டுப்பாட்டு தோல்வி

சான்றுகள் 

பீகாரில் தொடருந்து விபத்துகளும் நிகழ்வுகளும்
1981 நிகழ்வுகள்
துக்காச்சி ஆபத்சகாயேசுவரர் கோயில்

துக்காச்சி ஆபத்சகாயேசுவரர் கோயில்  தமிழ்நாட்டில் தஞ்சாவூர் மாவட்டத்தில்  கும்பகோணம் வட்டத்தில் உள்ள சிவன் கோயிலாகும். 

கோயில் உள்ள சோழர் காலக் கல்வெட்டுகளில் இக்கோயிலின் பெயர் திருக்காலத்தி மகாதேவர் கோயில் என்றும், ஊரின் பெயர் குலோத்துங்க சோழ நல்லூர் என்றும், இவ்வூர் உய்யக்கொண்டார் வளநாட்டில் இருந்தது என்றும் அறியவருகிறது.

அமைவிடம் 
இக்கோயில் கும்பகோணத்திலிருந்து நாச்சியார்கோயில் வழியாக, அரசலாற்றங்கரைக்கு வடக்கே துக்காச்சி என்னும் கிராமத்தில் அமைந்துள்ளது. இரண்டாம் நந்திவர்ம பல்லவனின் (கி.பி. 730-795) பட்டப்பெயரான விடேல் விடுகு என்பதன் அடிப்படையில் துக்காச்சி என்று அழைக்கப்பட்டு வருகிறது. சோழ அரசர்களால் அமைக்கப்பட்ட இக்கோயில் சுமார் 1300 ஆண்டுகள் பழைமை வாய்ந்த பெருமையுடையதாகும்.

தென் திருக்காளத்தி
இக்கோயில் தென் திருக்காளத்தி என்றும் அழைக்கப்படுகிறது. ஆந்திர மாநிலத்தில் உள்ள திருக்காளத்தி என்ற தலமானது காற்று பூத தத்துவத்தை அடிப்படையாகக் கொண்டதைப் போல இக்கோயில் அதற்கு இணையாக தென் காளத்தியாக விளங்குகிறது.

இறைவன், இறைவி
இத்தலத்தின் மூலவர் ஆபத்சகாயேசுவரர் ஆவார். இறைவி சௌந்தர நாயகி என்றழைக்கப்படுகிறார்.

அமைப்பு
சிற்ப வேலைப்பாடு மிக்க இக்கோயில் முன்னர் ஏழு திருச்சுற்றுகளைக் கொண்டிருந்ததாகவும், தற்போது மூன்று திருச்சுற்றுகளே உள்ளதாகவும் கூறப்படுகிறது. இங்குள்ள சரபேசுவரர் சன்னதி கும்பகோணம் வட்டத்திலுள்ள சரபேசுவரர் சன்னதிகளில் முதலாவது என்ற பெருமையுடையது. மூலவரின் கருவறை விமானம் தாராசுரம் ஐராவதேசுவரர் கோயில் கருவறை விமானத்தின் அமைப்பைப் போல உள்ளது. மூலவர் கிழக்கு நோக்கிய நிலையில் உள்ளார். இறைவி தென்திசை நோக்கி நின்ற கோலத்தில் உள்ளார். முதல் திருச்சுற்றில் உள்ள துர்க்கை பிற கோயில்களில் உள்ளவாறு வடக்கு நோக்கி அமையாமல் தென்முகம் நோக்கி உள்ளார். மகாமண்டபத்தில் சரபேசுவரர் தென் திசை நோக்கி உள்ளார். இக்கோயிலில்  குபேரன், வராகி, ஜேஷ்டா தேவி, சப்தகன்னிகள், தட்சிணாமூர்த்தி, கற்பக விநாயகர், வள்ளி தெய்வானையுடன் கூடிய முருகன்,  மகாலட்சுமி, லிங்கோத்பவர் ஆகியோர் உள்ளனர். சண்டிகேஸ்வரர் தென்திசை நோக்கி தனிச் சன்னதியில் உள்ளார்.

குடமுழுக்கு
இக்கோயிலின் குடமுழுக்கு 3 செப்டம்பர் 2023இல் நடைபெற்றது.   கோயில் திருப்பணியின்போது தொன்மை மாறாமல் நவீன தொழில்நுட்பத்தில் புதுப்பிக்கப்பட்டதால் இக்கோயில் யுனெஸ்கோ விருதினைப் பெற்றுள்ளது.

மேற்கோள்கள்

படத்தொகுப்பு

தஞ்சாவூர் மாவட்டத்திலுள்ள சிவன் கோயில்கள்
ஹல்டிகாட்

ஹல்டிகாட் (Haldighati), மேற்கு இந்தியாவின் இராஜஸ்தான் மாநிலத்தின் ஆரவல்லி மலைத்தொடரில்,  ராஜ்சமந்து மாவட்டத்தையும், பாலி மாவட்டத்தையும் இணைக்கும்   கணவாய் பகுதியாகும்.

ஹல்டிகாட்  கணவாய் உதய்பூரிலிருந்து 40 கிலோ மீட்டர் தொலைவில் உள்ளது.

பெயர்க் காரணம்
இப்பகுதியில் காணப்படும் மஞ்சள் நிற மண்னால்  ஹல்டிகாட்  எனப் பெயர் பெற்றது. இந்தி மொழியில் ஹல்டி என்பதற்கு  மஞ்சள்  எனப் பொருளாகும்.

வரலாறு
ஹல்டிகாட் மலைக்கணவாய் வரலாற்று சிறப்பு மிக்க இடமாகும். இப்பகுதியில் மேவார் மன்னர் மகாராணா பிரதாப் படைகளுக்கும், மான் சிங் தலைமையிலான முகலாயப் பேரரசுப் படைகளுக்கும் 1,576-இல் கடுமையான போர் நடைபெற்றது.

நினைவுச் சின்னங்கள்
 

ஹல்டிகாட் போரில் மகாராணா பிரதாபின்  குதிரையான சேத்தக் முக்கியப் பங்காற்றியது. போரில் பலத்த காயம் அடைந்த சேத்தக் குதிரை 21 சூன் 1576-இல் இறந்தது. மகாராணா பிரதாப்  சேத்தக் குதிரைக்கு மரியாதை செய்விக்கும் முகமாக தனியாக கல்லறையில் அடக்கம் செய்து நினைவுச் சின்னம் அமைத்தார். 
2009-இல் இந்திய அரசு மகாராணா பிரதாப்பின் ஒலி - ஒளியுடன் கூடிய அருங்காட்சியகத்தை திறந்து வைத்தது.

இதனையும் காண்க
 ஹல்டிகாட் போர்

மேற்கோள்கள்

வெளி இணைப்புகள்
Excerpts from the great poem “Haldighati”, along with historical notes 

இந்தியக் கணவாய்கள்
ராஜஸ்தான் புவியியல்
இடப வாகனம்

ரிஷப வாகனம் அல்லது விடை வாகனம் (Rishabha Vahanam) என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். இந்து சமய புராணங்களிபடி ரிஷபம் என்பது சிவனின் வாகனம் ஆகும்.

ரிஷப அமைப்பு 
ரிஷப வாகனாமது மரத்தினால் செய்யப்படுகிறது. இதன் தொன்மையைக் காக்க வெள்ளியாலும், தங்கத்தாலும், பித்தளையாலும் காப்புகள் செய்யப்பட்டு போடப்படுகின்றன. ரிஷப வாகனமானது நின்ற நிலையில் உள்ளது ரிஷபத்தின் நாக்கு மேல்வாயை நக்கியவாறு உள்ளதாகவும் கழுத்தில் மணிகள் மாலைகளாக உள்ளது போல அழகுற வடிக்கப்பட்டுள்ளது. வாகனத்தின் மேல் உற்சவரை அமர்த்த ஏதுவாக தாங்கு பலகை அமைக்கப்படுகிறது.

கோயில்களில் உலா நாட்கள்
 திருவண்ணாமலை சிவாலயத்தில் கார்த்திகை தீபத்திருவிழாவின் 5ம் நாள் உற்சவ விழாவில்  வெள்ளி பெரிய ரிஷப வாகனத்தில் உண்ணாமுலையம்மன் உடனுறை அண்ணாமலையார் உலா வருகிறார்.
 கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவிழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில்  ரிஷப வாகன உற்சவமும் ஒன்று.

மேற்கோள்கள்

இவற்றையும் காண்க

 கண்ட பேரண்ட பட்சி வாகனம்
 தாரகாசுர வாகனம்
 அதிகார நந்தி வாகனம்
 புருசா மிருக வாகனம்

படக்காட்சியகம்

வெளி இணைப்புகள்

சிவ வாகனங்கள்
இந்து சமய கோயில் வாகனங்கள்
ஹவுரா–சென்னை முதன்மை வழித்தடம்

ஹவுரா - சென்னை முதன்மை வழித்தடம் அல்லது ஹவுரா - சென்னை முக்கிய வழித்தடம் சென்னை மற்றும் கொல்கத்தாவை இந்தியாவின் கிழக்கு கடற்கரைச் சமவெளி ஊடாக இணைக்கிறது. இது  மேற்கு வங்காளம், ஒடிசா, ஆந்திரப்பிரதேசம் மற்றும் தமிழ்நாடு ஆகிய மாநிலங்கள் வழியே 1,661 கிலோமீட்டர்கள் (1,032 மைல்) தொலைவினை கடக்கிறது

சான்றுகள்

இந்தியாவில் தொடருந்து வழித்தடங்கள்
கர்ணன் (நீதிபதி)

சின்னச்சாமி சுவாமிநாதன் கர்ணன் அல்லது சி. எஸ். கர்ணன் () (Chinnaswamy Swaminathan  Karnan or C. S. Karnan) (பிறப்பு: 12 சூன் 1955), கடலூர் மாவட்டம், விருத்தாச்சலம்  வட்டம், மங்கலம்பேட்டை அருகே உள்ள கர்நத்தம் கிராமத்தில் 12 சூன் 1955 அன்று பிறந்தவர். ஆசிரியரான இவரது தந்தை இந்தியக் குடியரசுத் தலைவரிடமிருந்து நல்லாசிரியர் விருது பெற்றவர். காலம் சென்ற இவரது தாயார் கமலம் அம்மாள், இல்லத்தரசியாக இருந்து கொண்டே குழந்தைகளுக்கு பள்ளிப்பாடங்கள் கற்றுக் கொடுத்தவர்.

இளமையும், கல்வியும்
மங்கலம்பேட்டை பேரூராட்சியில் உள்ள உயர்நிலைப் பள்ளியில் பள்ளி இறுதியாண்டு வரை படித்து, பின் விருத்தாசலம் கலைக் கல்லூரியில் ஓராண்டு படிப்பான பல்கலைக்கழக புகுமுக வகுப்பை முடித்து விட்டு, சென்னைப் புதுக்கல்லூரியில் மூன்றாண்டு அறிவியல் பட்டப் படிப்பை முடித்தார். பின்னர் 1983-இல் சென்னை சட்டக் கல்லூரியில் மூன்றாண்டு சட்டப் படிப்பை முடித்தவர்.

வழக்கறிஞர் பணி
பின்னர் சென்னை நீதிமன்றங்களில் சிவில் வழக்குகளை கவனித்துக் கொண்டிருந்த கர்ணன், சென்னை பெருநகரக் குடிநீர் வடிகால் துறையில் சட்ட ஆலோசகராகவும், தமிழ்நாடு அரசு மற்றும் இந்திய அரசின் வழக்குகளை நடத்தி வந்தார்.

உயர்நீதிமன்ற நீதிபதியாக
சென்னை உயர்நீதிமன்றத்தில் எட்டு ஆண்டுகள் நீதிபதியாக பதவி வகித்தார். பின்னர் நீதியரசர் கர்ணனை, இந்திய உச்சநீதிமன்றத்தின் பரிந்துரையின் பேரில் கொல்கத்தா உயர்நீதிமன்ற நீதிபதியாக பணி மாறுதலாகிப் போனார்.

இம்மாறுதல் உத்தரவு தொடர்பாக, நீதியரசர் சி. எஸ். கர்ணன் இந்தியப் பிரதமர் அலுவலகம், இந்திய உச்சநீதிமன்ற தலைமை நீதிபதி உள்ளிட்டோருக்கு புகார் மனுக்களை அனுப்பினார்.  மேலும் சென்னை உயர் நீதிமன்ற நீதிபதிகளுக்கு எதிரான ஊழல் குற்றச்சாட்டுகளை இந்தியப் பிரதமருக்கு  கடிதம் மூலம் தெரிவித்திருந்தார்.

நீதிமன்ற அவமதிப்பு வழக்கு
நீதிபதி சி. எஸ். கர்ணனின் செயல் நீதிமன்ற அவமதிப்பாக கருதிய இந்திய உச்சநீதிமன்றம், தாமாக முன்வந்து கர்ணன்  மீது நீதிமன்ற அவமதிப்பு வழக்கு பதிவு செய்து விசாரித்து வருகிறது.

 இவ்வழக்கின் காரணமாக மே மாதம் 8 ஆம் திகதி 2017 ஆண்டு இவருக்கு உச்ச நீந்திமன்ற நீதிபதிகள் சகதீசு சிங் கேகர், தீபக் மிஸ்ரா, சலமேஸ்வர், ரஞ்சன் கோகோய், மதன் பி.லோக்குர்,பி.சி.கோஸ், குரியன் ஜோசப் போன்றோரின் தீர்ப்பின்படி 6 மாதங்கள் சிறை தண்டனை விதிக்கப்பட்டுள்ளது. இதன் மூலம் இந்திய வரலாற்றிலேயே உயர் நீதிமன்ற நீதிபதி ஒருவருக்கு சிறை தண்டனை வழங்கப்பட்டுள்ளது இதுவே முதல் முறையாகும்.

கடைசித் தீர்ப்பு
இவரின் பணி ஓய்வு 2017 ஆம் ஆண்டு ஜூன் மாதம் 12 ஆம் திகதியோடு முடிவடைந்தது. அந்த நேரத்தில் உச்ச நீதிமன்ற நீதிபதிகள் 7 பேருக்கு இவர் 5 ஆண்டுகள் சிறை தண்டனையும், தலா 1 லட்சம் அபராதமும் விதித்து தீர்ப்பு வழங்கினார்.

மேற்கோள்கள்

1955 பிறப்புகள்
வாழும் நபர்கள்
கடலூர் மாவட்ட நபர்கள்
சென்னை உயர் நீதிமன்ற நீதிபதிகள்
நீதிமன்ற அவமதிப்பு

நீதிமன்ற அவமதிப்பு (Contempt of court), ஒருவர் ஒரு நீதிமன்றம் வழங்கிய தீர்ப்பு அல்லது உத்தரவு அல்லது வழிகாட்டு நெறிகளை மதிக்காது செயல்படுவதை நீதிமன்ற அவமதிப்பு என்பவர்.

ஒருவர் நீதியரசரின் அவையில் வேண்டுமென்றே நீதியரசர்களிடம் மரியாதைக் குறைவாக நடந்து கொள்வதும், நீதிமன்றத்தின் செயல்பாட்டில் இடையூறு செய்வதும், அல்லது ஒருவர் வேண்டுமென்றே நீதிமன்ற உத்தரவுகளுக்கு கீழ்படியாமல் இருப்பதும் நீதிமன்ற அவமதிப்பிற்குரிய செயல்களாகக் கருதப்படும்.

ஒருவர் நீதிமன்றத்தை அவமதித்து விட்டார் என்ற காரணத்திற்காக, நீதிமன்றம் சமபந்தப்பட்டவருக்கு நீதிமன்றக் கட்டளை  (court order) அனுப்பி நீதிமன்றத்தில் நேரில் வந்து அதற்குரிய விளக்கம் அளிக்கும் படி நீதிமன்றம் உத்தரவிடலாம்.

மேற்கோள்கள்

இலக்கியத்தில் 
Scarce, Rik. "Contempt of Court: A Scholar's Battle for Free Speech from behind Bars" (2005) ().

வெளி இணைப்புகள் 

 

சட்ட முறைமைகள்
காக்ரோன் கோட்டை

காக்ரோன் கோட்டை (Gagron Fort) இந்தியாவின் இராஜஸ்தான் மாநிலத்தின் ஜாலாவார் மாவட்ட ஹதோதி பகுதியில் உள்ள மலையில் அமைந்துள்ளது. இக்கோட்டை ஆரவல்லி மலையாலும் மற்றும் காளி சிந்து நீராலும் சூழ்ந்த கோட்டையாகும். 

இராஜஸ்தானின் மலைக் கோட்டைகளில் ஒன்றான காக்ரோன் கோட்டையை  உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.

வரலாறு

மேற்கோள்கள்

வெளி இணைப்புகள்

இராஜஸ்தான் கோட்டைகள்
இராஜஸ்தான் வரலாறு
இராஜஸ்தானில் உள்ள சுற்றுலாத் தளங்கள்
அதோதி

ஹதோதி (Hadoti (हाड़ौती), முன்னர் பூந்தி சமஸ்தானம் என அழைக்கப்பட்டது. ஹதோதி பிரதேசம் தற்கால மேற்கு இந்தியாவின் இராஜஸ்தான் மாநிலத்தின் கிழக்குப் பகுதியில் உள்ள தற்போதைய   பூந்தி,  கோட்டா, ஜாலாவோர் மற்றும் பாரான்  மாவட்டங்களை உள்ளடக்கியது. 

ஹதோதி பிரதேசத்தின் மேற்கில் மேவாரும், வடமேற்கில்  அஜ்மீரும், தெற்கில் மால்வாவும், கிழக்கில் மத்தியப் பிரதேச மாநிலத்தின் கிர்டு பிரதேசமும் எல்லைகளாக அமைந்துள்ளது.

புவியியல் 
இராஜஸ்தான் மாநிலத்தின் தென்கிழக்கு பகுதியில் அமைந்துள்ள ஹதோதி பிரதேசத்தின், கிழக்கில் மால்வா பீடபூமியும், மேற்கில் ஆரவல்லி மலைத்தொடரும், தென்மேற்கில் மேவார் பீடபூமியும் பிரதேசமும் சூழ்ந்துள்ளது.  

ஹதோதி பகுதியில் பாயும் முக்கிய ஆறு சம்பல் ஆறும் மற்றும் அதன் துணை ஆறுகளான காளி சிந்து ஆறு மற்றும் பார்வதி ஆறு, சக்கன் ஆறுகள் ஆகும். ஹதோதி பிரதேச வண்டல் மண்ணால் விளைநிலங்கள் வளம் கொழிக்கிறது.

மொழிகள்
 ஹதோதி மொழி 
 இந்தி
 ஆங்கிலம்

வரலாறு

பிரதிகார மீனா வம்சத்தின் துணை கிளையான மீனா வம்ச மன்னர் பூந்த மீனா என்பவர் முதலில் ஹதோதி பிரதேசத்தில் தமது பெயரில் பூந்தி நகரத்தை நிறுவினர். 1342-இல் ஜெய்தா மீனா எனும் மன்னரிடமிருந்து ராவ் தேவ் ஹட்டா எனும் மன்னர் பூந்தி நகரத்தைக் கைப்பற்றி, அப்பிரதேசம் முழுமைக்கும் ஹதோதி எனப் பெயரிட்டார்.

ஹதோதியின் மன்னராட்சிகள்
இந்திய விடுதலைக்கு பின்னர் 1949 முடிய ஹதோதி பிரதேசத்தில் பிரித்தானிய இந்திய அரசுக்கு கப்பம் செலுத்தி ஆண்ட மூன்று சுதேச சமஸ்தானங்களின் விவரம்: 
 பூந்தி சமஸ்தானம் - 1342 – 1949
 ஜாலவர் சமஸ்தானம் - 1838 –1949
 கோட்டா சமஸ்தானம் 17-ஆம் நூற்றாண்டு – 1949

இந்திய விடுதலைக்குப் பின்னர் ஹதோதி பிரதேசத்தில் இருந்த இம்மூன்று மன்னராட்சிப் பகுதிகளும் 1949-இல் இந்தியாவுடன் இணைந்தன.

சுற்றுலாத் தலங்கள்
ஹதோதி பிரதேசத்தில் காக்ரோன் கோட்டை போன்ற பல  கோட்டைகளும், அரண்மனைகளும், பறவைகள் மற்றும் விலங்குகள் காப்பகங்களும் உள்ளது.

மேற்கோள்கள்

வெளி இணைப்புகள்
 Unexplored Monsoon Destinations in Rajasthan
 HAVE YOU BEEN TO HADOTI IN RAJASTHAN?

ராஜஸ்தான் புவியியல்
இராஜஸ்தான் வரலாறு
சுகல்தேவ் பாரதிய சமாச் கட்சி

சுகல்தேவ் பாரதிய சமாச் கட்சி (Suheldev Bharatiya Samaj Party) உத்தரப் பிரதேச மாநிலக் கட்சியாகும். 2002இல் இதை பகுசன் சமாச் கட்சியின் முன்னாள் தலைவர்களில் ஒருவரான ஓம் பிரகாசு ராச்பார் தோற்றுவித்தார். அவரே அதை தலைமையேற்று நடத்துகிறார்.

கிழக்கு உத்திரப் பிரதேசத்தில் அதிகமுள்ள ராச்பார் இனக்குழுவை ஆதரித்து இக்கட்சி செயல்படுகிறது. உத்திரப் பிரதேசத்தை பிரித்து பூர்வாஞ்சல் (கிழக்கு உத்தரப் பிரதேசம்) மாநிலத்தை உருவாக்கவும், ராச்பார் இனத்தைப் பட்டியல் சாதியில் சேர்க்கவும் இக்கட்சி போராடுகிறது.

மேற்கோள்கள்

இந்திய அரசியல் கட்சிகள்
ஈரல் வாயில் நாளம்

ஈரல் வாயில் நாளம் அல்லது ஈரல் வாயினாளம் (hepatic portal vein) என்பது இரைப்பை, பித்தப்பை, குடல், மண்ணீரல், கணையம் போன்ற உறுப்புகளில் இருந்து குருதியை கல்லீரலுக்கு எடுத்துச் செல்லும் ஒரு குருதிக் குழலிய அமைப்பாகும். சமிபாட்டுத்தொகுதியில் இருந்து ஈரல் வாயில் நாளம் மூலம் கல்லீரலுக்கு எடுத்துச் செல்லப்படும் போசணைப் பொருட்கள் உள்ளடங்கிய குருதி, கல்லீரலில் வடிகட்டப்பட்டும் நச்சுப் பதார்த்தங்கள் நீங்கி சுத்திகரிக்கப்பட்டும் உடலின் ஏனைய பகுதிகளுக்கு எடுத்துச் செல்லப்படுகின்றது. கல்லீரலுக்கு ஈரல் வாயினாளம் தவிர முறைமைக் கல்லீரல் நாடியும் குருதியை எடுத்துச் செல்கின்றது.

பொதுவாக நாளம் (சிரை) எனும் குருதிக் குழாய்கள் இதயத்துக்கு குருதியை எடுத்துச் செல்லும் அமைப்பாக உள்ளன. ஈரல் வாயில் நாளம் அவ்வாறில்லை எனும் காரணத்தால் மெய்யான நாளம் என்று கருதப்படுவதில்லை.
மேற்குடல் நடுமடிப்பு நாளம் மற்றும் மண்ணீரல் நாளம் ஆகியனவற்றின் சேர்க்கையால் ஈரல் வாயினாளம் உருவாகின்றது. ஈரல் வாயினாளத்தில் குருதி அழுத்தம் மிகைப்படுவது ஈரல் வாயினாள மிகையழுத்தம் எனப்படுகின்றது.

உசாத்துணைகள் 

சிரைகள்
ஸ்டீவன் சீகல்

ஸ்டீவன் சீகல் (Steven Frederic Seagal, பி. ஏப்ரல் 10, 1952) ஓர் அமெரிக்க நடிகரும், எழுத்தாளரும் திரைப்பட இயக்குநரும் ஆவார். 1980 ஆம் ஆண்டுகளில் இவர் முதன்முறையில் நடிப்புத் தொழிலுக்கு அறிமுகமானார். பின்னர் பல ஆங்கிலத் திரைப்படங்களில் நடித்தும், ஒரு சில தொலைக்காட்சித் தொடர்களில் நடித்தும் வந்தார். இவர் பல விருதுகளையும் வென்றுள்ளார்.

வெளி இணைப்புகள் 
 
 
 
 
 Steven Seagal-buddhist. Japanese-buddhism.com. Retrieved on 2011-11-19.

மேற்கோள்கள்

1952 பிறப்புகள்
அமெரிக்க ஆண் திரைப்பட நடிகர்கள்
அமெரிக்கத் திரைப்பட இயக்குநர்கள்
அமெரிக்க எழுத்தாளர்கள்
வாழும் நபர்கள்
அமெரிக்க சுற்றுச்சூழல் செயற்பாட்டாளர்கள்
ஆங்கில அமெரிக்கர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
மகாராட்டிரவாதி கோமந்த கட்சி

மகாராட்டிரவாதி கோமந்த கட்சி என்பது கோவாவிலுள்ள அரசியல் கட்சியாகும். போர்த்துகீசியர்கள் இந்தியாவை விட்டுச் சென்ற பின்னர் 1961இல் இக்கட்சி தான் கோவாவை ஆட்சி செய்தது. இந்தியாவுடன் இணைந்த பின்பு 1963 டிசம்பரில் நடைபெற்ற தேர்தலில்  இக்கட்சி ஆட்சியைப் பிடித்தது. 1979இல் கட்சியில் பிளவு ஏற்படும் வரை இக்கட்சியே கோவாவின் ஆட்சியில் இருந்தது.

மேற்கோள்கள்

இந்திய அரசியல் கட்சிகள்
திரிகம்

திரிகம், மந்திர மார்க்கத்தின்  புறச்சித்தாந்தப் பிரிவைச் சேர்ந்த சைவக்கிளைநெறி ஆகும். சிவனை மாத்ருஸத்பவர் என்ற பெயரில் வழிபடும் திரிகநெறியினர், அவருடன் சேர்த்து, பரை, அபரை, பராபரை எனும் மூன்று சக்திகளை வழிபடுவதால், இந்நெறி திரிகம் (திரி - மூன்று) எனும் பெயரைப் பெற்றது.

நூல்கள் 
மாலினிவிஜயோத்தர தந்திரம் முதலான தாந்திரீக நூல்கள், திரிகநெறியின் வரன்முறைகள், வழிபாட்டு முறைகள் பற்றி விலாவாரியாக விவரிக்கின்றன.காஷ்மீர சைவத்துக்குப் பெரும் பங்காற்றிய அபிநவகுப்தர் (பொ.பி 925-1025), யாத்த நூல்களில் பல, திரிகத்துடன் தொடர்பானவையாகக் காணப்படுகின்றன. பகவத் கீதைக்கு அபிநவரால் எழுதப்பட்ட கீதார்த்த சங்கிரகமும், அவரது சொந்தப் படைப்புகளான  தந்திராலோகம், தந்திராசாரம் முதலானவையும் திரிகர்களைப் பொறுத்தவரை முக்கியமானவை. இன்றைய காஷ்மீர சைவத்தின் முக்கியமான மூன்று மெய்யியல்களுள் ஒன்றாக திரிகத்தைச் சொல்லலாம். ஏனைய இரண்டும் ஸ்பந்தம், பிரத்யபிஞ்ஞை ஆகிய இரண்டுமாகும்.

உசாத்துணைகள் 

இந்து மெய்யியல் கருத்துருக்கள்
சைவப் பிரிவுகள்
ஒளி எழுதுகோல்

ஒளி எழுதுகோல்(light pen) என்பது கணினிக்குத் தகவலை உள்ளீடு செய்ய உதவும் ஒரு வெளிப்புறக் கருவி ஆகும். இது கணினியின் எதிர்மின் கதிர் குழாயுடன் தொழில்நுட்பத்தில் செயல்படும் திரையுடன் இணைந்து செயலாற்றும் 'ஒளி உணர் கோல்' ஆகும். இது தொடுதிரையைப் போன்றே ஆனால் அதிக துல்லியத்துடன் திரையில் காட்சியில் காட்டப்படும் பொருளின் மீது சுட்டுவதற்கும், திரையின் மீது வரைவதற்கும் உதவுகிறது. ஒளி எழுதுகோலானது பலவிதமான எதிர்மின் கதிர் குழாய் தொழில்நுட்பத்தினைச் சார்ந்த காட்சிகருவிகளின் மீது வேலைசெய்தாலும், திரவப் படிகக் காட்சியின் மீது தெளிவாக வேலைசெய்யும் திறமையற்றது.

1955ல், மாசாச்சூசெட்சு தொழில்நுட்பக் கழகத்தால் உருவாக்கப்பட்டது.

ஒளி எழுதுகோலின் தொழில்நுட்பமானது, எதிர்மின் கதிர் குழாய் திரையினை எலக்ட்ரான் கற்றை மூலம் ஸ்கேன் செய்யும்பொழுது திரையின் அருகருகேயுள்ள இரு புள்ளிகளுக்கிடையே ஏற்படும் ஒளிமாற்ற நிகழ்வின் நேரத்தை கணினியோடு பரிமாறிக்கொள்கிறது. எதிர்மின் கதிர் குழாயின் எலக்ட்ரான் கற்றை கொண்டு ஒரு நேரத்தில் திரையின் ஒரு புள்ளியை (பிக்சல்) மட்டும் ஸ்கேன் செய்யமுடியும் என்பதால் கணினி எளிதாக திரையின் பல்வேறு புள்ளிகளை ஸ்கேன் செய்யும் நேரத்தினைப் பின்தொடர முடியும்.

மேலும் பார்க்க
 ஒயிலாணி

சான்றுகள்

கணினி உள்ளீடு கருவிகள்
கையாற்றல் கருவிகள்
பாகுபலி 2

பாகுபலி 2 (Baahubali: The Conclusion), என்பது 2017 ஆம் ஆண்டில் வெளிவந்த இந்திய வரலாற்றுத் திரைப்படம் ஆகும். இராஜமௌலி இயக்கிய இத்திரைப்படத்தை ஆந்திராவின் அர்க்கா மீடியா வர்க்சு நிறுவனம் தயாரித்திருந்தது. இது 2015 இல் வெளிவந்த பாகுபலி திரைப்படத்தின் தொடர்ச்சியாகும். இத்திரைப்படம் ஒரே நேரத்தில் தெலுங்கு, தமிழ் மொழிகளில் தயாரிக்கப்பட்டது. இதில்  ரம்யா கிருஷ்ணன், பிரபாஸ், ரானா தக்குபாடி, அனுஷ்க்கா, சத்தியராஜ் ஆகியோர் முக்கிய பாத்திரங்களில் நடித்திருந்தனர்.

தற்போதைக்கு இந்தியாவின் மிகச்செலவில் தயாரிக்கப்படும் படமாக விளங்கும் பாகுபலி 2, படவெளியீட்டுக்கு முன்பேயே ஐந்து பில்லியன் செலவில் விற்பனையாகிவிட்டது. 2017 ஏப்ரல் 28 அன்று இத்திரைப்படம் உலகெங்கும் வெளியிடப்பட்டது.

தயாரிப்பு 

இராஜமௌலியின் பெரும்பாலான திரைப்படங்களுக்கு திரைக்கதை எழுதியுள்ள கே. வி. விஜயேந்திர பிரசாத்தே பாகுபலிக்கும் திரைக்கதை எழுதி வருகின்றார். கோட்டகிரி வெங்கடேசுவர ராவ் படத்தொகுப்பில் ஈடுபட்டு வருவதுடன், சண்டைக்காட்சிகள் பீட்டர் ஹீன் துணையுடன் படமாக்கப்பட்டன.  கடந்த 2015 டிசம்பர் 17இல் பிரபாஸ் மற்றும் ரம்யா கிருஷ்ணன் நடிக்க, இப்படத்தின் படப்பிடிப்பு ஆரம்பமானது.

முன்னோட்ட நிகழ்படம் 
திரைப்படத்தின் வெளியீட்டுக்கு முந்திய முன்னோட்ட நிகழ்படமானது, 2017 மார்ச் 16 அன்று யூடியூப்பில் வெளியானது. தமிழ், தெலுங்கு, இந்தி, மலையாளம் உட்பட அனைத்து முன்னோட்டங்களும் ஏழு மணி நேரத்துக்குள் ஒரு கோடி பார்வைகளைத் தாண்டின.

பாடல் இசை 

பாகுபலி 2இன் இசை வெளியீடானது 2017 ஏப்ரல் 10 அன்று சென்னையில் இடம்பெற்றது. நடிகர் தனுஷ் இசையை வெளியிட்டு வைத்தார். இதன் தெலுங்குப் பதிப்பின் இசைவெளியீடானது கடந்த மார்ச்சு 29 அன்று இடம்பெற்றது.

மேலும் காண 
 பாகுபலி முதலாம்
 பாகம்

உசாத்துணைகள் 

 

இராஜமௌலி இயக்கிய திரைப்படங்கள்
இந்தியத் தமிழ்த் திரைப்படங்கள்
பன்மொழித் திரைப்படங்கள்
2017 தெலுங்குத் திரைப்படங்கள்
2017 தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
சத்யராஜ் நடித்த திரைப்படங்கள்
தமன்னா நடித்த திரைப்படங்கள்
ரம்யா கிருஷ்ணன் நடித்த திரைப்படங்கள்
பிரபாஸ் நடித்த திரைப்படங்கள்
இந்தியத் தெலுங்குத் திரைப்படங்கள்
ஆந்தைக் கிளி

ஆந்தைக் கிளி அல்லது காக்காப்போ ( kakapo (மாவோரி மொழி: kākāpō அல்லது இரவுக் கிளி ), Strigops habroptilus (Gray, 1845), என்பது, ஒரு வகைக் கிளி ஆகும். இது ஒரு பறக்காத பறவையாகத் தரையில் வாழக்கூடிய ஒரு இரவாடி  இவை நியூசிலாந்தில் காணப்படக்கூடிய அகணிய உயிரினமாகும்.

இவை மஞ்சள், பச்சை கலந்த நிறத்துடன், பூனை மீசை போன்று வாயைச் சுற்றி முளைத்துள்ள மயிர் போன்ற இறகுகள், பெரிய சாம்பல் நிற அலகு, குறுகிய கால்கள், பெரிய கால் அடிகளை உடையவை. இவற்றின் இறக்கைகள் மற்றும் வால் ஒப்பீட்டளவில் குறுகிய நீளமுடையவை. இது உலகின் ஒரே பறக்கமுடியாத கிளியாக இருக்கிறது, இவை உடல் பருமன் கொண்டவை; இரவு நேரங்களில் மட்டும் திரியக்கூடிய தாவர உண்ணிகளாகும். மேலும் இவ்வினப் பறவைகள் உடல் தோற்றத்தில் பால் ஈருருமை தோற்றம் உடையவை, இவை உலகில் நீண்டநாள் வாழும் பறவைகளில் ஒன்றாகும். சில கிளிகள் 120 ஆண்டுகள்வரைகூட உயிர் வாழும்.
நியூசிலாந்தின் பல பறவை இனங்களைப் போலவே, ஆந்தைக் கிளியும் மாவோரி மக்களின் பழங்குடி வாழ்வில் வரலாற்று சிறப்புமிக்கதாக, பாரம்பரியப் புனைவுகள் மற்றும் நாட்டுப்பறவியல் முக்கியத்தவம் மிக்கதாக இருந்தது. இவை இந்தப் பழங்குடி இனத்தவரால் வேட்டையாடப்பட்டு பல வகையில் பயன்படுத்தப்பட்டன. இவற்றின் இறைச்சி உணவுத் தேவைக்கும், இவற்றின் சிறகுகள் ஆடைகளை மதிப்பு மிக்கதாக மாற்றுவதற்கும் இம்மக்களுக்குப் பயனுள்ள பொருள்களாக இருந்தன.

மேற்கோள்கள் 

பறக்காத பறவைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
கிளிகள்
நியூசிலாந்தின் உயிரினங்கள்
சாவகச்சேரி நகரசபை

சாவகச்சேரி நகரசபை (Chavakachcheri Urban Council, சாவகச்சேரி நகராட்சி மன்றம்) இலங்கையின் யாழ்ப்பாண மாவட்டத்தில் உள்ள சாவகச்சேரி நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 11 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.

தேர்தல் முடிவுகள்

1983 உள்ளூராட்சித் தேர்தல்
18 மே 1983 அன்று இடம்பெற்ற உள்ளூராட்சித் தேர்தல் முடிவுகள்:

1998 உள்ளூராட்சித் தேர்தல்
29 சனவரி 1998 அன்று இடம்பெற்ற உள்ளூராட்சித் தேர்தல் முடிவுகள்:

2011 உள்ளூராட்சித் தேர்தல்
23 யூலை 2011 அன்று இடம்பெற்ற உள்ளூராட்சித் தேர்தல் முடிவுகள்:

2018 உள்ளூராட்சித் தேர்தல்கள்
10 பெப்ரவரி 2018 அன்று இடம்பெற்ற தேர்தல் முடிவுகள்:

மேற்கோள்கள்

இவற்றையும் பார்க்கவும்
 பருத்தித்துறை நகரசபை
 வல்வெட்டித்துறை நகரசபை

இலங்கை நகரசபைகள்
கூவாடு அருணாச்சலேஸ்வரர் கோயில்

அருணாச்சலேஸ்வரர் கோயில் என்பது தமிழ்நாட்டில் கள்ளக்குறிச்சி மாவட்டம், கூவாடு என்னும் ஊரில் அமைந்துள்ள ஒரு சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.

மேற்கோள்கள் 

கள்ளக்குறிச்சி மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பாதூர் திரௌபதியம்மன் கோயில்

திரௌபதியம்மன் கோயில் என்பது தமிழ்நாட்டில் கள்ளக்குறிச்சி மாவட்டம், பாதூர் என்னும் ஊரில் அமைந்துள்ள ஓர் அம்மன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.

மேற்கோள்கள் 

கள்ளக்குறிச்சி மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பாப்பனப்பட்டு வீரராகவப்பெருமாள் கோயில்

வீரராகவப்பெருமாள் கோயில் என்பது தமிழ்நாட்டில் விழுப்புரம் மாவட்டம், பாப்பனப்பட்டு என்னும் ஊரில் அமைந்துள்ள ஒரு பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வீரராகவப்பெருமாள், பூதேவி, கனகவல்லி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. தை மாதம் கரிநாள் உற்சவம் முக்கிய திருவிழாவாக நடைபெறுகிறது. வைகாசி மாதம் கருடசேவை திருவிழாவாக நடைபெறுகிறது.

மேற்கோள்கள் 

விழுப்புரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
மதியனூர் வரதராஜப்பெருமாள் கோயில்

வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், மதியனூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பெரம்பை லட்சுமிநாராயணப்பெருமாள் கோயில்

லட்சுமிநாராயணப்பெருமாள் கோயில் என்பது தமிழ்நாட்டில் விழுப்புரம் மாவட்டம், பெரம்பை என்னும் ஊரில் அமைந்துள்ள ஒரு பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் லட்சுமிநாராயணப்பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள் 

விழுப்புரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
குருமந்தூர் சோளீஸ்வரர் கோயில்

சோழீசுவரர் கோயில் என்பது தமிழ்நாட்டில் ஈரோடு மாவட்டம், குருமந்தூர் என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.

மேற்கோள்கள் 

ஈரோடு மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
கோவை மருதாச்சல மூர்த்தி கோயில்

மருதாச்சல மூர்த்தி கோயில் என்பது தமிழ்நாட்டில் கோயம்புத்தூர் மாவட்டம், நாதேகவுண்டன்புதூர் என்னும் ஊரில் அமைந்துள்ள ஒரு முருகன் கோயில் ஆகும்.

வரலாறு 
தெரியாது காலத்து கோயிலான இது பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் மருதாசல மூர்த்தி சன்னதியும், மயில், விநாயகர், முஷிகம், நாகர், கிருஷ்ணர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள் 

கோயம்புத்தூர் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
குமிழி வேதகிரீசுவரர் கோயில்

வேதகிரீசுவரர் கோயில் என்பது தமிழ்நாட்டில் செங்கல்பட்டு மாவட்டம், குமிழி என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் மூன்றாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வேதகீரிஸ்வரர், அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. சிவராத்திரி முக்கிய திருவிழாவாக நடைபெறுகிறது. கார்த்திகை தீபம் திருவிழாவாக நடைபெறுகிறது.

மேற்கோள்கள் 

காஞ்சிபுரம் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ந. பீரேன் சிங்

நாங்தோம்பம் பீரேன் சிங் (Nongthombam Biren Singh) (பிறப்பு:1 சனவரி 1961) பாரதிய ஜனதா கட்சியின்  மணிப்பூர் மாநில அரசியல்வாதியும், முன்னாள் கால்பந்தாட்ட வீரரும், பத்திரிகையாளரும்  ஆவார். மணிப்பூர் மாநில முதலமைச்சராக 15 மார்சு 2017 அன்று பதவி ஏற்றவர்.
பீரேன் சிங், பாரதிய ஜனதா கட்சியின் சார்பாக பதவி ஏற்ற முதலாவது மணிப்பூர் மாநில முதலமைச்சர் ஆவார்.

2022 மணிப்பூர் சட்டமன்றத் தேர்தலில் பாரதிய ஜனதா கட்சி பெரும்பான்மையான தொகுதிகளில் வென்றதால், ந. பீரேன் சிங் மீண்டும் மணிப்பூர் மாநில முதலமைச்சராக இரண்டாம் முறையாக 21 மார்ச் 2022 அன்று பதவியேற்றார்.

இவர் 1979–1993 முடிய  எல்லைப் பாதுகாப்புப் படையில் பணியாற்றியவர்.

இதனையும் காண்க
 மணிப்பூர் முதலமைச்சர்களின் பட்டியல்
பாரதிய ஜனதா கட்சியின் முதலமைச்சர்கள் பட்டியல்

மேற்கோள்கள்

வெளி இணைப்புகள்
மணிப்பூரிலும் பா.ஜ., ஆட்சி அமைந்தது

வாழும் நபர்கள்
1961 பிறப்புகள்
இந்திய அரசியல்வாதிகள்
மணிப்பூர் நபர்கள்
மணிப்பூர் அரசியல்வாதிகள்
மணிப்பூர் முதலமைச்சர்கள்
மணிப்பூரில் அரசியல்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ஹரிசேனர்

ஹரிசேனர் (Harisena), கி பி நான்காம் நூற்றாண்டில், குப்தப் பேரரசர் சமுத்திரகுப்தர்  அரசவையில் பணியாற்றிய சமஸ்கிருத மொழி கவிஞர் மற்றும் அமைச்சராவர். 
சமுத்திரகுப்தரின் வீரத்தினை புகழ்ந்து இயற்றிய ஹரிசேனரின் கி பி  345-ஆம் ஆண்டு கவிதைகள் அலகாபாத் தூண்களில் பொறிக்கப்பட்டுள்ளது.

மேற்கோள்கள்

இந்தியக் கவிஞர்கள்
340கள்
சமசுகிருத அறிஞர்கள்
குப்தப் பேரரசு